EUROPA-KOMMISSIONEN Bruxelles, den 26.3.2019 COM(2019) 154 final 2019/0085(NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår en henstilling om at foretage visse ændringer i aftalen for at tage hensyn til Samoas tiltrædelse og andre Stillehavslandes tiltrædelse i fremtiden



BEGRUNDELSE 1.Forslagets genstand Dette forslag vedrører afgørelsen om den holdning, der skal indtages på Unionens vegne i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår Handelsudvalgets henstilling til parterne om de ændringer i aftalen, der skal foretages for at tage hensyn til nye Stillehavslandes tiltrædelse af aftalen. 2.Baggrund for forslaget 2.1.Den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side Den 30. juli 2009 undertegnede EU den foreløbige partnerskabsaftale, hvori der fastlægges en ramme for en økonomisk partnerskabsaftale ("ØPA") mellem Det Europæiske Fællesskab på den ene side og Stillehavslandene på den anden side. Papua Ny Guinea, Republikken Fiji og Den Uafhængige Stat Samoa har siden henholdsvis den 20. december 2009, 28. juli 2014 og 31. december 2018 anvendt aftalen midlertidigt. Den økonomiske partnerskabsaftale har til formål a)at gøre det muligt for Stillehavslandene at drage fordel af den forbedrede markedsadgang, som Fællesskabet tilbyder b)at fremme bæredygtig udvikling og Stillehavslandenes gradvise integration i verdensøkonomien c)at oprette et frihandelsområde mellem parterne på grundlag af fælles interesser gennem en gradvis liberalisering af handelen under overholdelse af de gældende WTO-regler og princippet om asymmetri, idet der tages hensyn til Stillehavslandenes særlige behov og kapacitetsbegrænsninger, for så vidt angår omfanget af og tidsplanerne for forpligtelserne d)at fastlægge passende tvistbilæggelsesordninger og e)at fastlægge passende institutionelle ordninger. 2.2.ØPA-Handelsudvalget I medfør af ØPA's artikel 68 nedsættes der et handelsudvalg bestående af repræsentanter for parterne (EU og Stillehavslandene). Handelsudvalget fastsætter selv sin forretningsorden, og formandskabet varetages i fællesskab af en repræsentant for Fællesskabet og en repræsentant for Stillehavslandene. De to medformænd leder møderne på skift. Lederen af et givet møde anses i forbindelse med anvendelsen af denne aftale for at være "fungerende medformand" indtil det øjeblik, hvor det næste møde begynder og rollen som fungerende medformand overtages af den anden part. Handelsudvalget behandler alle spørgsmål, som er nødvendige for gennemførelsen af denne aftale. Ved udførelsen af sine opgaver kan Handelsudvalget: a)nedsætte og overvåge særlige udvalg og organer, som er nødvendige for gennemførelsen af denne aftale b)træde sammen til enhver tid efter aftale mellem parterne c)behandle alle spørgsmål i henhold til denne aftale og træffe egnede foranstaltninger og

d)træffe afgørelser eller fremsætte henstillinger i de tilfælde, der er omhandlet i denne aftale. Handelsudvalget uddelegerer bestemte gennemførelses- og beslutningsbeføjelser til de særlige udvalg, navnlig Det Særlige Udvalg for Toldsamarbejde og Oprindelsesregler, jf. de relevante bestemmelser i aftalen. I artikel 78 (Revisionsklausul) fastsættes det, at Handelsudvalget om nødvendigt kan tage denne aftale, dens gennemførelse, anvendelse og resultater op til fornyet overvejelse og forelægge parterne relevante forslag til ændring af aftalen. 2.3.ØPA-Handelsudvalgets påtænkte henstilling I medfør af ØPA's artikel 80 kan andre Stillehavslande tiltræde aftalen, hvis de indgiver et tilbud om markedsadgang, som er foreneligt med artikel XXIV i GATT 1994. I overensstemmelse hermed tiltrådte Den Uafhængige Stat Samoa aftalen den 21. december 2018. Procedurerne for parter er også iværksat med henblik på Salomonøernes og Kongeriget Tongas tiltrædelse af aftalen. Derudover har andre Stillehavslande udtrykt interesse for at tiltræde aftalen. På det sjette møde i ØPA-Handelsudvalget den 24. oktober 2018 gennemgik repræsentanter for Kommissionen og Stillehavslandene aftalen og udarbejdede en liste over tekniske ændringer til aftalen, som er nødvendige for at tage hensyn til Samoas tiltrædelse af aftalen. Handelsudvalget konkluderede, at sådanne ændringer vil indebære, at Samoa anføres som part i aftalen, og at dets tilbud om markedsadgang tilføjes til aftalens bilag II. Lignende ændringer i aftalen vil være nødvendige, hver gang en et nyt Stillehavsland tiltræder aftalen. I overensstemmelse hermed skal ØPA-Handelsudvalget på sit syvende møde den 24. juli 2019 vedtage sin henstilling til parterne, hvori det henstiller til dem om at ændre aftalen for at tage hensyn til Samoas tiltrædelse og for at give Handelsudvalget beføjelse til at træffe afgørelse om eventuelle overgangs- eller ændringsforanstaltninger, som måtte være nødvendige efter en ny parts tiltrædelse i fremtiden ("den påtænkte henstilling"). 3.Den holdning, der skal indtages på Unionens vegne I forslaget til Rådets afgørelse fastlægges den holdning, der skal indtages på Unionens vegne, vedrørende vedtagelsen af de foreslåede ændringer til aftalen for at tage hensyn til Den Uafhængige Stat Samoas nylige tiltrædelse samt efterfølgende tiltrædelser, hvorved EU's forpligtelser i henhold til ØPA's bestemmelser opfyldes. En sådan holdning skal baseres på udkastet til Handelsudvalgets henstilling om de ændringer til aftalen, som er vedlagt udkastet til Rådets afgørelse. Den påtænkte henstillings genstand vedrører et område, på hvilket Unionen har ekstern enekompetence i medfør af artikel 3, stk. 2, i TEUF. 4.Retsgrundlag 4.1.Proceduremæssigt retsgrundlag 4.1.1.Principper I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen." Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også retsakter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver". 4.1.2.Princippernes anvendelse på det foreliggende tilfælde Handelsudvalget er et organ, der er nedsat i henhold til den økonomiske partnerskabsaftale. De ændringer, som Handelsudvalget henstiller til partnerne om at vedtage, skal have retsvirkninger. Når parterne har vedtaget de påtænkte ændringer, vil de blive bindende i henhold til de folkeretlige regler, jf. aftalens artikel 68 sammenholdt med aftalens artikel 78 og 80.

De påtænkte ændringer hverken supplerer eller ændrer den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF. 4.2.Materielt retsgrundlag 4.2.1.Principper Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af de påtænkte henstillinger, hvortil der skal indtages en holdning på Unionens vegne. Hvis den påtænkte henstilling har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger. 4.2.2.Princippernes anvendelse på det foreliggende tilfælde Det vigtigste mål med og indhold af den påtænkte henstilling vedrører den fælles handelspolitik. Det materielle retsgrundlag for den foreslåede afgørelse er derfor artikel 207 i TEUF. 4.3.Konklusion Retsgrundlaget for den foreslåede afgørelse bør være artikel 207 sammenholdt med artikel 218, stk. 9, i TEUF. 5.Offentliggørelse af den påtænkte henstilling Da Handelsudvalgets henstilling efter parternes godkendelse heraf vil ændre den økonomiske partnerskabsaftale, bør den offentliggøres i Den Europæiske Unions Tidende efter vedtagelsen. 2019/0085 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Handelsudvalget, der er nedsat i henhold til den foreløbige partnerskabsaftale mellem Det Europæiske Fællesskab på den ene side og Stillehavslandene på den anden side, for så vidt angår en henstilling om at foretage visse ændringer i aftalen for at tage hensyn til Samoas tiltrædelse og andre Stillehavslandes tiltrædelse i fremtiden RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207, stk. 3, og artikel 207, stk. 4, første afsnit, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: